Tizlit d tamedyazt yettwacnan, akken nezmer ad d-nini d lemri n tmetti ideg yettidir ucennay i tt-id-yewwin, s tezlit kan i tzemreḍ ad tegzuḍ tiktiwin n wegdud d wayen yerḥan ulis, tzemreḍ ad tfahmeḍ ama d liḥala n tmurt, ama d idles-is, ama d amezruy, ama d ansayen, win ara d-yawin asefru akken ad d-yessaweḍ izen icaɣben allaɣ-is d wul-is ikeccem deg usugnen i yellan d yiwet n tmiḍrant yeffɣen i tilawt, tettabaɛ tirga.